gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt gl gl pt gl gl gl gl gl es gl gl gl gl gl en en gl gl gl gl gl gl es gl gl gl pt gl sv gl pt gl gl gl es gl pt es gl pt es gl fr en gl ceb en gl ca gl gl gl gl gl en pt ca gl gl
Tráxico asalto ao valado de Melilla: 18 migrantes mortos e máis de 100 feridos - G24
O IPC baixa ao 9 % no mes de setembro
As autoridades de Nador confirman que os falecidos quedaron atrapados nunha valgada ao tratar de forzar a entrada en España
Hai polo menos 140 policías marroquís feridos
130 persoas lograron cruzar a fronteira
G24.gal 25/06/2022 09:14 Última actualización 25/06/2022 11:31
Marrocos confirma xa que polo menos 18 migrantes africanos morreron este venres nunha avalancha ao intentar entrar en Melilla saltando o valado. Integraban un grupo duns 2.000 mozos  que quixeron entrar pola forza en España.
As vítimas faleceron por esmagamento ou asfixia, tras quedaren atrapadas nunha valgada próxima ao perímetro fronteirizo. Outras morreron ao caer do valado. Os migrantes feridos son 63, aos que se suman 140 policías marroquís con lesións, cinco deles están graves, segundo confirma unha autoridade local de Nador.
As mortes producíronse cando 500 persoas lograron aproximarse ao perímetro da fronteira, das máis de 1.500 que se concentraron nas proximidades durante a madrugada do xoves ao venres.
A Asociación Marroquí de Dereitos Humanos informou tras os graves sucesos que faleceran seis emigrantes e dous xendarmes. As autoridades de Nador negan este extremo.
Difundiron imaxes en que se ven decenas de migrantes en Nador, tirados no chan, exhaustos e amoreados tras a intervención das forzas de seguridade marroquís para intentar evitar o asalto. Desta maneira queren denunciar o trato recibido polos migrantes, que consideran inhumano.
Trátase da primeira entrada masiva en melilla de emigrantes irregulares desde que o Gobverno español deu un xiro en marzo na súa política sobre o Sáhara occidental, e inclinouse abertamente pola proposta de autonomía para o territorio en disputa, en detrimento do referendo de autodeterminación que reclama a Fronte Polisario.
O Goberno asegura que só lograron entrar en España 133 migrantes, e destaca a cooperación de Rabat para frear o asalto. A maioría accederon polo paso fronteirizo do Barrio Chinés. Os servizos de emerxencia españois atenderon a 57 migrantes feridos, tres deles ingresaron no Hospìutal Comarcal, e a 49 gardas civis que sufriron feridas ou lesións leves.
Cinco detidos en Vigo por fraude documental en regularización de inmigrantes
Colombia e Venezuela reabren a fronteira despois de sete anos pechada
Marlaska define como "violento" o asalto de xuño en Melilla e defende a resposta
Mohamed VI congratúlase da posición "responsable" de España sobre o Sáhara
Contido con Xeográficas España .
O IPC baixa ao 9 % no mes de setembro
Querer non é poder, por Venancio Salcines
Aragonès cesa o vicepresidente do Govern (de JxCat) por perda de confianza
O Goberno propón subir os salarios públicos un 1,5% máis en 2022 e un 2,5% en 2023
Síguenos en redes sociais
Aviso legal e Política de Privacidade